שיחה:דגון

message: בשנת 400 לפנה"ס צידון בדומה ליפו ושפלת השרון היו תחת שלטון האימפריה הפרסית. כיצד זה מתיישב עם הציטוט הזה מהערך:
replies: text: על סרקופג שהתגלה בקירבת העיר צידון שהיה שייך ככל הנראה למלך אשמון- עזר משנת 400 לפני הספירה לערך נכתב: "אדון המלכים נתן לנו את דור ואת יפו, ארצות דגון, אשר בשפלת השרון".
גילגמש • שיחה 19:51, 8 דצמבר 2005 (UTC)

text: תיקנתי - מדובר על התקופה בה היתה צידון עדיין מדינת חסות בבלית ובטרם שהפכה לפחווה פרסית. דרור 19:55, 8 דצמבר 2005 (UTC)

message: הדף הזה בסדר אבל אין בו מספיק קישורים חיצוניים
thread_title:  קישורים חיצוניים 

message: האם אתם יכולים לתת עוד פירוט בהסבר למילה דגון? 
אשמח מאוד אם תמשיכו את ההסבר 
                                                                          תודה רב 77.126.203.202 15:31, 7 בנובמבר 2011 (IST)
thread_title:  לשיעורים שלי 

message: לכבוד משתשמש אחד ש. - 
א. למה אתה מוחק בהתמדה את השורה על סמל אשדוד? 
ב. תסדר את דף המשתמש שלך, אין גישה אליך, אין מייל.
Mr.Shoval - שיחה 07:57, 24 באפריל 2013 (IDT)
replies: text: א. כפי שכתבתי בתקציר העריכה, אינני רואה סיבה לחשוב שדמותו של דגון מופיעה בסמל, בייחוד בהתחשב בהסבר המופיע אתר העירייה. תוכל למצוא מקור התומך בטענתך?

text: ב. לא ברור לי למה אתה מתכוון. יש לי דף שיחה, וגם האפשרות לקבל מיילים אמורה לפעול, למיטב ידיעתי. ‏nevuer‏ • שיחה 13:25, 24 באפריל 2013 (IDT)
thread_title: סמל העיר אשדוד

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.ybz.org.il/_Uploads/dbsAttachedFiles/Article_54.8.pdf נמצא כקישור שבור. מומלץ להוסיף https://web.archive.org/web/20200724225034/http://www.ybz.org.il/_Uploads/dbsAttachedFiles/Article_54.8.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 02:34, 23 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023) 

message: העדויות ההברתיות מראות שלא היתה תנועת o בין הג' לנ', והעדויות האלפבתיות גם הן נוהגות כך (אם כי בכתיב חסר לגמרי). אין ספק כיום שמדובר בו' לגנאי ושאין הבדל בין שם האל למלה דגן המתייחסת לתבואה (ולא לדג, כפי שסברו בעבר בעקבות הכתיב "דגון"). המקורות לדבריי בערך עצמו. לכן, יש לשנות לדגן (אל). פעמי-עליון - שיחה 01:18, 29 ביולי 2023 (IDT)
replies: text: נוטה להיות , זה שם יחסית מושרש, לפחות בקרב מי שאינם אקדמאים, בהתאם לכך שבמקרא נכתב במפורש "דגון" (הגם שלפי הערך האזכורים האלו בכל מקרה בעייתיים, ואולי זו דווקא כן סיבה להתעלם מהעניין המקראי). גם ברוב המוחלט של השפות הזרות נבחר דגון ולא דגן. מבחינתי אפשר להסתפק בכך שמה שאתה כותב מפורט בערך עצמו. איני בטוח אם יש עוד מקרים דומים בהם יש סתירה בין השם התנ"כי לבין השם המוסכם במחקר/בשפה במקורית, אם אכן נוהגים במקרים כאלה בשם הערך שלא על פי השם התנ"כי אולי אשתכנע אחרת. מתייג , , לא בטוח אם יש עוד תיוגים רלוונטיים. Mbkv717 • שיחה • י"א באב ה'תשפ"ג • 22:14, 29 ביולי 2023 (IDT)
replies: text: :אני מניח שהקורא הממוצע מכיר את השם מהתנ"ך ועלינו להתחשב בו — אברהם צבאן 22:32, 29 ביולי 2023 (IDT)

text: @פעמי-עליון הרבה מילים משפות קדומות חדרו לעברית בתעתיק לא מדויק דרך התנ"ך או ספרות חז"ל והשתרשו כך. לנו אין אלא לשמר את הכתיב התנכ"י, שאגב לא בהכרח קשור לגנאי דווקא. Biegel • תייגו אותי במענה לדברי - שיחה 22:49, 29 ביולי 2023 (IDT)
replies: text: :Mbkv717, אתה צודק, לפחות בנוגע למעטים שהשם הזה אומר להם משהו, הם מכירים אותו בצורה המשובשת עם ו'. עם זאת, העדות מהתנ"ך היא, כפי שכתבת, בעייתית, והיא שולית ביותר ביחס לעדויות הכבירות שיש לנו על האל ממסופוטמיה (שרק קמצוץ מהן הגיע לערך), שם היה ידוע כ־dagan. הגייה זאת נשמרה עד המאות הראשונות לספירה (ראה על כך בתגובתי ל־Biegel), כך שאני חושב שהעדויות המשמעותיות ביותר מעידות על הגייה אחת בלבד, ומוטב לנו ללכת בעקבותיהן.

text: :אברהם צבאן, האמת לא מתחשבת באף אחד :) בכל מקרה כמובן שתהיה הפניה, והשם דגון יישאר בפתיח ובחלק העוסק בתנ"ך.

text: :Biegel, אולי, אני אישית לא מכיר מקור שמתייחס לכתיב דגון כתעתיק לא מדויק ולא כשיבוש לגנאי. בין הטענות לכך ניתן לציין שאין ספק שלא מדובר במעתק הכנעני, על אחת כמה וכמה שהמעתק לא חל על המלה דגן (במובן של תבואה, שהיא זהה לשם האל), ועצם העובדה שפילון מגבל ידע לתרגם ליוונית "שדה תבואה" מאשר שהגיית המלה דגן ושם האל דגן היו זהות (פילון תרגם רק לפי היכרותו את השפה, למשל, את האל צודוק ומישור, שלנו ברור שהוא "צדק ומישור (מישרים ביחיד)", הוא פרש דוקא לפי השורש הארמי ש־ר־א, ולא לפי המשמעות המקורית). פעמי-עליון - שיחה 02:16, 30 ביולי 2023 (IDT)
replies: text: ::@פעמי-עליון תודה על תגובתך המנומקת. לצערך לא שוכנעתי ודעתי בעינה עומדת. Biegel • תייגו אותי במענה לדברי - שיחה 06:25, 30 ביולי 2023 (IDT)

text: :: התנ"ך הוא המקור המרכזי לעיצוב השפה העברית, והוא הרפרנס המרכזי בחידוש שלה. אז להבנתי הוא לא שולי, להיפך: מילה בתצורתה התנ"כית היא הגירסה העברית למילה, אלא אם ישנן סיבות מספיק טובות לסטות מן התצורה הזאת. כינוי גנאי שלקורא המודרני עדיין נתפס כמשפיל הוא סיבה טובה מספיק. שימוש ב"בושת" הוא דוגמה מצוינת לזה. מה הבסיס לטענות שהשם של דגון משמש לגנאי והוא לא תצורת הגיה עברית של השם? בשלב זה הטענה מקבילה לטענה שמקור השם במילה "דג", מספיק ממצא ארכאולוגי לגבי הגיה מקומית כלשהי כדי להקריס אותה. והאם הקורא המודרני תופס את הכינוי כמשפיל ולכן יש מקום "לנקות" אותו? למיטב ידיעתי, לא. אז אין סיבה שזו לא תהיה התצורה העברית של השם. אגב, גם הערך על תמוז (אל) לא נקרא "דומו-זיד", והערך על המולך לא נקרא "מלך". The duke - שיחה 10:59, 30 ביולי 2023 (IDT)

text: :: מצד שני ישי את הפתרון שנקטו במקרים בהם לא היה זיהוי בטוח של דמות תנ"כית: הדמות התנ"כית מקבלת ערך משלה, על כל הלעג התנ"כי שיכול להיות כלול שם, ומקשרת בנקודות הרלוונטיות אל הערך של הדמות שמזוהה איתה, כדי שהקורא יבין גם את התפיסה הלא-עברית לגביה. The duke - שיחה 11:07, 30 ביולי 2023 (IDT)
replies: text: :::אני חושב שזאת תפיסה ביבלוצנטרית מדי, אנחנו לא חייבים להגביל את עצמנו לשיבושים מאוחרים של התנ"ך. לא אני תופס את השם דגון כמעליב (לא ממש אכפת לי להעליב ישות שלא קיימת, על אחת כמה וכמה כשאף אחד כבר לא מאמין בה), אלא משבשי המקרא חשבו זאת, והדיוק מורה לנו ללכת לפי השם שהיה נהוג לפחות 2,200 שנה (מימי האמורים במסופוטמיה עד פילון מגבל). לצערי לא יהיה ממצא הנוגע להגייה מקומית כי אין ממש ממצאים מהאזור שמתייחסים אליו, ודאי לא כאלה שיש בהם כתב עם הברות (אפילו הפלשתים כתבו בכתיב חסר). לגבי תמוד, זה לא שיבוש מכוון מאוחר אלא מעבר טבעי של המילה בין שפות (כמו תגלת פלאסר, שמופיע כך במקרא ובממצא, שהוא בכלל תוכולתי אפיל אשרה) כך שהגיוני ללכת לפי ההגייה שהיתה שגורה בפי דוברי אותה תקופה, ולגבי המולך/מולך, אין כל ממצא הנוגע להגיית שמו (הוא מוזכר באוגרית, אבל אין ודאות לגבי ההגייה שם) – זה לא אומר שאין לשנות שם למלך (אל), אלא רק שבמקרה זה העדויות האכדיות מחזקות מאוד את הצורך בהעברה.

text: :::אני באמת לא בטוח שהיתה זהות בין דגן אלוהי פלשתים לדגן אלוהי תותול; ייתכן שהוא גרסה מקומית, כמו שכמוש הוא גרסה מקומית לאל שהיה ידוע בכל מסופוטמיה מוקדם יותר, ושונה ממנו במאפייניו. אולי הפיכת הדף דגון לדף המתייחס לאל המקראי בלבד, ודגן (אל) לדף המתייחס לאל המוכר מהארכאולוגיה, יהיה פתרון טוב; אחשוב על כך. פעמי-עליון - שיחה 16:01, 30 ביולי 2023 (IDT)
thread_title:  ו' שגויה 

message: כתוב בערך ששמשון מת במקדש דגון שבעיר עזה. יש לכך סימוכין? אשמח למקור. Igalzeg ⁃ שיחה 13:53, 5 במרץ 2024 (IST)
thread_title:  מות שמשון